OpenLLM-France/wikimedia huggingface dataset:
# Kentañ Republik

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Meur a g-Kentañ Republik zo, en istor meur a vro.
* Kentañ Republik Tchecoslovak. Gwelout ivez: Istor Tchekoslovakia.
* Kentañ Republik Spagn. Gwelout ivez: Istor Spagn.
* Kentañ Republik Kevreadel (Mec'hiko). Gwelout ivez: Istor Mec'hiko.
* Kentañ Republik Filipinez. Gwelout ivez: Istor Filipinez.
* Kentañ Republik c'hall. Gwelout ivez: Istor Bro-C'hall.
* Kentañ Republik Hellen. Gwelout ivez: Istor Gres.
* Kentañ Republik Hungaria. Gwelout ivez: Istor Hungaria.
* Kentañ Republik Portugal. Gwelout ivez: Istor Portugal.
* Kentañ Republik Aostria. Gwelout ivez: Istor Aostria.
* Kentañ Republik Sukorea. Gwelout ivez: Istor Sukorea.
* Kentañ Republik Turkestan ar Reter. Gwelout ivez: Istor Sina.
* Kentañ Republik Venezuela. Gwelout ivez: Istor Venezuela.

## Pennadoù kar

Eil Republik
# Kentañ Restaorasion

Kentañ Restaorasion a vez graet eus ur prantad eus Istor ar Rouantelezh c'hall etre
hag
Graet e vez Impalaeriezh c'hall kentañ eus ar renad politikel a oa a-raok ar vonarkiezh-mañ ha Kant-Devezh eus an hini war he lerc'h.
# Kentañ Ministr ar Rouantelezh-Unanet

Ar C'hentañ Ministr eo penn ar gouarnamant e Rouantelezh Unanet Breizh-Veur ha Norzhiwerzhon.
# Kentañ brezel Maisor ouzh Bro-Saoz (1767-1769)

Kentañ brezel Maisor ouzh Bro-Saoz (1767-1769), an hini kentañ eus ar pevar a voe, a oa ur brezel kaset gant Hyder Ali, sultan rouantelezh Maisor, ur rouantelezh e mervent India, evit bezañ mestr war Su India. Berzh a reas ar sultan, ha darbet e voe dezhañ kemer Madras digant ar Saozon.
Kemer ar galloud a reas Hyder Ali, pennjeneral arme ar rouantelezh, goude marv ar roue, ar maharaja Krishnaraja Wodeyar II en 1760, ha distroadañ an dierniezh Wodeyar, a oa e penn ar vro abaoe deroù ar XV$^{vet}$ kantved. Gantañ e voe kresket douaroù ar rouantelezh hag aloubiñ a reas Bednore, Sundra, Sera, Canara ha Guti.
Klask a reas ar Saozon ober da Nizam Hyderabad ober brezel da Hyder Ali, met an Nizam a roas e harp d'ar Sultan. A-benn ar fin ne badas ket pell, hag e C'hwevrer er bloaz goude e sinas un emglev nevez gant ar Saozon.
Brezelioù all a voe goude c'hoazh.

## Gwelet ivez

* Brezelioù etre Maisor ha Bro-Saoz
# Kentañ aloubadeg c'hall e Portugal

Ar C'hentañ aloubadeg c'hall e Portugal a c'hoarvezas e 1807 pa fellas d'an impalaer gall Napoleon Iañ serriñ marc'had Europa ouzh Bro-Saoz. Kaset e voe an aloubadeg gant ar jeneral Junot (1771-1813) adal an 20 a viz Du 1807 betek miz Du 1808 goude trec'h an armeoù saoz ha portugalat ha sinadur Feur-emglev Cintra d'an 30 a viz Eost 1808.
Homañ e voe ar bazenn gentañ graet gant Napoleon da vestroniañ al Ledenez iberek en he fezh ; da-heul e teuas Brezel al Ledenez e Portugal war un dro gant Brezel Dizalc'hted Spagn.

## Diaraog

Gant an Dispac'h gall hag anvidigezh Napoleone Buonaparte da impalaer e Bro-C'hall e teuas kemm bras en Europa, ma en em unanas ar rouantelezhioù da enebiñ ouzh ar mennozhioù nevez. Klask a reas Portugal chom neptu evit difenn gwelloc'h he c'henwerzh hag he zrevadennoù met en abeg d'an emglev kozh gant Bro-Saoz e rankas dibab he c'hostezenn pa savas bec'h etre Bro-C'hall ha Bro-Saoz.
Perzh a gemeras Portugal e Brezel Rousilhon, a voe echuet gant feur-emglev Basel d'an 22 a vie Gouere 1795, ha spi ganti da chom pell diouzh an tabut etre Gall ha Saoz.
# Kentañ brezel Indez-Sina

Kentañ brezel Indez-Sina a voe ur brezel etre Bro-C'hall ha Republik Demokratel Viêt Nam, bet embannet d'an 2 a viz Gwengolo 1945 gant broadelourien gomunour ar Việt Minh, en Indez-Sina c'hall. Kregiñ a reas e 1946 hag echuiñ a reas e 1954.
Disoc'h ar brezel a voe divod ar c'hevredad, lorc'h ar broioù nevez krouet eus an Impalaeriezh trevadennel c'hall ha rannadur an tiriad vietnamian, ar 17vet ledredenn Norzh a rae al linenn disparti etre an daou lu: nerzhioù an RDV en Norzh, an nerzhioù gall er Su. 500 000 a dud a oa bet lazhet.
Miz Eost 1945: ar Việt Minh, talbenn dizalc'hour vietnamian renet gant ar gomunourion, a denn gounid eus dalc'hidigezh Indez-Sina gant ar Japaniz pemp miz en a-raok (kennaroud brezel ar Meurvor Habask), a gemeras ar galloud en drevadenn c'hall. Gouarnamant da c'hortoz ar Republik C'hall a gasas prim ur c'horfad soudarded ergerzhad evit adkemer an tiriad kollet. Buan a-walc'h e drenkas an darvoudoù goude miz Du 1946 betek degouezhout d'ur brezel etre nerzhioù Republik Demokratel Viêt Nam hag ar C'hallaoued.

## Red an darvoudoù

* 1946
** 23 a viz Du 1946: Bombezadeg Hải Phòng
** 19 a viz Kerzu 1946 - 18 a viz C'hwevrer 1947 : Emgann Hanoï (1946)
* 1947
** 7 a viz Here 1947- 15 a viz Du 1947 : Oberiadur Brezel Lea
* 1948
** 25 a viz Gouhere 1948: Emgann Phu Tong Hoa
* 1950
** 18 a viz Gwengolo 1950 : Kouezhadenn Dông Khê
** 1añ a viz Here 1950 - 13 a viz Here 1950: Emgann an RC 4
** 23 a viz Gwengolo 1950 - 4 a viz Here 1950 : Emgann Sin Ma Kay
* 1954
** 13 a viz Meurzh 1954 - 7 a viz Mae 1954 : Emgann Điện Biên Phủ
# Kentañ Republik c'hall

Kentañ Republik c'hall, anvet République Française en-ofisiel, a vez lavaret gant an istorourien eus ar renadoù politikel parlamantel e Bro-C'hall hag a badas eus Gwengolo 1792 betek miz Du 1799. Degaset e voe gant an Dispac'h gall, ha kemer a reas lec'h ar renad kozh diskaret d'an 10 a viz Eost 1792, pa voe kemeret palez an Tuileries e Pariz gant an dispac'herien.
Ren a reas war Bro-C'hall, evel m'hec'h anvavezer hiriv, ha war holl broviñsoù an Impalaeriezh santel a oa war lez kleiz ar stêr Roen hag a zo aet abaoe d'ober stadoù Belgia, Luxembourg hag ul lod eus stadoù Alamagn.

## Istor

D'an 21 a viz Gwengolo 1792 e voe bodet kannaded ar Gonvansion evit ar wech kentañ ha divizet e voe gante diskar an unpenniezh vonreizhel en Bro-C'hall.
Ma ne oa ket bet embannet ar republik en un doare ofisiel d'an 22 a viz Gwengolo 1792 e voe divizet deiziata aktaoù gant bloaz I ar Republik.

## Konsulad

Ar c'honsulad gall a grog gant taol-Stad an 18 Brumaire en 1799. Izili ar Renerezh, pe ar Renerien, a aozas an taol-stad o-unan. Napoleone Buonaparte a oa kenirienner a gemeras penn ar gouarnamant hag a voe anvet da Gentañ Konsul. Pemp bloaz goude, e 1804, e voe anvet da Impalaer an Impalaeriezh c'hall kentañ.
# Kentañ brezel Matabele

Ar c'hentañ brezel Matebele (saozneg: First Matabele War) a oa bet stourmet etre 1893 ha 1894 e Zimbabwe hiziv-an-deiz. Enebet e oa ar British South Africa Company ouzh ar rouantelezh Ndebele (Matabele). Lobengula, roue an Ndebele, en devoa klasket chom hep kaout brezel gant labourerien an embregerezh, komprenet en devoa, evel e guzulierien, e oa kalz galloudusoc'h an Europeiz evit na oant. Sklaer e oa dezho e oa armoù modern Europa reoù a flastre impi (unvez milourel ar gadourien Zulu) ar Matabele o tagañ dre gwagennoù ramzel.
Lobengula en devoa 80 000 soudard goaferien hag 20 000 fuzuilher, armet gant karabinennoù Martini-Henry, a oa reoù modern er mare-se. Siwazh, ur gourdoniñ fall a lakas an armoù-se da vezañ dister o efed war an an tachennoù emgann. Ar British South Africa Company he devoa ouzhpenn 750 soudard eus skourr polis an embregerezh, gant un niver dianav a emouestlidi, trevadennerien anezho, harpet gant 700 Tswana (Bechuana). Cecil Rhodes, a oa kentañ ministr trevadenn ar C'hab ha Leander Starr Jameson, penn melestradurel Mashonaland, o devoa klasket chom hep kaout ur brezel ivez. Ar gudenn a oa savet pa oa bet asantet gant Lobengula ma vefe eus un dagadenn eus e lu war ur penn Mashona evit kaout e druaj e kêr Fort Victoria, an embregerezh a nac'has ha brezel a voe.
# Karon

* Sinoù diakritek
* Sin diakritek
* Tired lemm ( ˊ )
* Tired lemm doubl ( ˝ )
* Tired boud ( ˋ )
* Breve ( ˘ )
* Karon / háček ( ˇ )
* lostig ( ¸ )
* Tired kognek ( ˆ )
* Daouboent ( ¨ )
* Pik ( · )
* Anunaasika ( ˙ )
* Anusvaara (  ̣ )
* Krogig / Dấu hỏi (  ̉ )
* Makron ( ˉ )
* Ogonek ( ˛ )
* Ront / kroužek ( ˚ )
* Spiritus asper ( ʽ )
* Spiritus lenis (  ʼ )
* Merkoù all implijet a-wechoù evel sinoù diakritek
* Skrab ( ’ )
* Barennig serzh ( | )
* Daoubik ( : )
* Virgulenn ( , )
* Barrennig ( ˗ )
* Tildenn ( ˜ )
* Titlo (  ҃ )
* Poent kreiz ( l·l )
Karon (ˇ), pe caron, zo anv ur sin diakritek implijet el lizherenneg latin, gantañ stumm un tired kognek bihan en tu gin lakaet war ur gensonenn evit merkañ ar staonekadur.
Pa vez ul lizherenn gant ur varrenn serzh, evel L, l, d, t, e vez lakaet dre vras ur virgulenn-grec'h: L’, l’, d’, t’.
Anvet e vez ivez háček (LFE: /hʌːʧɛk/) e tchekeg, mäkčeň («merk blot») e slovakeg, strešica («toennig»), e sloveneg, kvaka pe kvačica («krogig») e kroateg ha serbeg ha katus («toenn») en estoneg.
Daoust dezhi da gaout ur stumm heñvel outañ e ranker ober an diforc'h etre ar sin diakritek-mañ hag ar breve:
    gant karon: Ǎ ǎ Ě ě Ǐ ǐ Ǒ ǒ Ǔ ǔ
    gant breve: Ă ă Ĕ ĕ Ĭ ĭ Ŏ ŏ Ŭ ŭ.
Implijet e vez dreist-holl evit skrivañ ar yezhoù slavek hag ar yezhoù baltek gant al lizherenneg latin met ivez ar friouleg ha yezhoù finnek evel an estoneg, ar yezhoù samiek, ar c'harelieg hag ar finneg (ez-ofisiel e rankfed ober kentoc'h gant š evit gant sh daoust ma vez graet ar c'hontrol gant an darn vrasañ eus an dud).
Implijet e vez ivez gant ar romanekadur pinyin evit merkañ un donenn.

## Lizherennoù boutin skrivet gant karon

* Č/č distaget /ʧ/, da skouer e tchekeg Československo «Tchekoslovakia»
* Š/š distaget /ʃ/, da skouer e tchekeg Škoda»
* Ž/ž distaget /ʒ/, da skouer «žal» (glac'har)
* Ř/ř disategt /ɼ/, da skouer e tchekeg Antonín Dvořák
* Ď, Ť, Ň/ď,ť,ň distaget /ɟ/, /c/, /ɲ/, da skouer e tchekeg "Ďábel" «diaoul»
* Ľ/ľ distaget /ʎ/, da skouer e slovakeg "podnikateľ" «kenwerzhour»
* DŽ|Dž/dž distaget /ʤ/, da skouer e tchekeg džungle «janglenn»
* Ě /ě distaget /jɛ/

## Gwelet ivez

* Breve
* Tired kognek
# Karoo

Karoo zo ur rannvro naturel eus Suafrika.
# Karpenn

Karpenn :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Cypriniformes |
| Kerentiad : | Cyprinidae |
| Genad : | Cyprinus |
| Anv skiantel ||
| Cyprinus carpio Linnaeus, 1758 ||
| D'ar vevoniezh e tenn ar pennad-mañ. ||
Ar garpenn (Cyprinus carpio), liester karped, a zo ur pesk dour dous.

## Liammoù diavaez

a vo kavet e Wikimedia Commons.
# Karpathos

Karpathos (Κάρπαθος e gresianeg, Kerpe e turkeg, Scarpanto en italianeg, Carpathus e latin) zo un enezenn eus Gres, etre Kreta hag enez Rodos, e gevred Mor Egea. Asambles gant enez Saria, e-kichen, ez a d’ober kumun Karpathos.
En em astenn a ra war ur gorread 324 km$^2$ hag ar menez Kalí Límni eo he foent uhelañ (1215 m). Annezet eo gant 6 511 a dud, a vev diwar al labour-douar hag ar pesketaerezh. Pigadia eo kêr vrasañ ha porzh pennañ Karpathos.
E dalc’h Republik Venezia e oa an enezenn eus 1306 betek 1540, pa voe aloubet gant Turked an Impalaeriezh Otoman. E 1912 e tremenas etre daouarn Italia. Goude an Eil Brezel-bed e teuas da vezañ stag ouzh Gres.
# Karpatoù

Ar C'harpatoù zo menezioù en em led e meur a vro e reter Europa. Mont a reont d’ober al lodenn reter eus hollad menezioù kreiz Europa, tra ma’z an Alpoù d’ober al lodenn gornôg anezho. Stummañ a reont ur wareg vras, digor d’ar c’hornôg, adalek an Dorioù Houarn etre Serbia ha Roumania, a-dreuz Roumania, ul lodennig eus Ukraina, kreisteiz Polonia, ha Slovakia, betek tostaat da Alpoù Aostria. Ar c’hernioù uhelañ eo ar menez Gerlachovský (2.655 m) e Slovakia, ar menez Moldoveanu (2.544 m) e Roumania hag ar menez Rysy (2.499 m) e Polonia.

## An anv

Anvet int Carpaţi e roumaneg, Karpaty e poloneg, tchekeg ha slovakeg, Карпати (Karpati) en ukraineg hag e serbeg, Karpaten en alamaneg ha Kárpátok en hungareg. Dont a ra anv ar C'harpatoù moarvat diwar anv ur bobl eus Dakia, anvet "Carpi" e latin, a oa o vevañ er reter d’an aradennad-venezioù-se, e Moldavia, hag a denne o anv o-unan marteze eus ur wrizienn indezeuropek kozh a dalvezfe "maen".

## Liammoù diavaez

a vo kavet e Wikimedia Commons.
# Karoneg

Ur yezh atlantel eus skourr ar yezhoù djolek eo ar c'haroneg (karon) komzet gant tro-dro da 3.500-9.300 den e Senegal ha Gambia.
Tost-tre eo d'ar mlompeg.
Ur yezh en arvar da vont da get an hini eo.

## Gwelet ivez

* Yezhoù atlantel
* Yezhoù nijerek-kongoek

## Liammoù diavaez

Ethnologue
# Karonga (distrig)

Karonga zo un distrig eus Malawi, e norzh ar vro, sko ouzh lenn Malawi.

## Daveenn

* ↑ Ofis Broadel stadegoù Malawi
g • ka • keDistrigoù Malawi :
| Rannvro an Norzh | Chitipa · Karonga · Likoma · Mzimba · Nkhata Bay · Rumphi |
| Rannvro ar C'hreiz | Dedza · Dowa · Kasungu · Lilongwe · Mchinji · Nkhotakota · Ntcheu · Ntchisi · Salima |
| Rannvro ar Su | Balaka · Blantyre · Chikwawa · Chiradzulu · Machinga · Mangochi · Mulanje · Mwanza · Neno · Nsanje · Phalombe · Thyolo · Zomba |
# Karow

Karow zo ur c'harter (Ortsteil) en arondisamant Pankow e Berlin. Betek 2001 e oa ul lodenn eus arondisamant Weißensee.

## Douaroniezh

* Gorread : 6,65 km².
* Poblañs (2020) : 19 621.
* Stankter : 2 950 den/km².

### Lec'hiadur

E bannlev biz Berlin emañ, tost ouzh Buch, Französisch Buchholz, Blankenburg ha Stadtrandsiedlung Malchow. Er reter ez eo tost ouzh Ahrensfelde (distrig Barnim). Ul lodenn eus tachenn Karow hag a zo tost ouzh mirva Karower Teiche (e Buchholz) zo war dachenn Park natur Barnim.

### Rann

Rannet eo Karow dre 1 tiriad (Ortslage) : Stadtrandsiedlung Buch.

## Istor

Krouet eo bet e 1375 gant an Kare. Ur gumun emren e distrig Niederbarnim e oa betek bezañ kendeuzet e Berlin e 1920.

## Treuzdougen

Linenn S-Bahn S2 (ti-gar Berlin-Karow), ha penn-linenn an hent-houarn Heidekrautbahn.
Gant an hent-tro A10 ("Berliner Ring") ez eo treuzet Karow ha dispartiet diouzh Buch.

## Skeudennoù

* Alt-Karow
* Ti-gar Berlin-Karow
* Karower Teiche

## Levrlennadur

* (de) Martin Eckart Pfannschmidt : Geschichte der Berliner Vororte Buch und Karow, Berlin, 1927.

## Liammoù diavaez

a vo kavet e Wikimedia Commons.
* Lec'hienn ofisiel
* Alt-Karow

## Notennoù

* ↑ (de)Naturlandschaften in Deutschland
* ↑ (de) Alt-Karow
# Kerbêr

    Evit implijoù all, gwelet Kerbêr (disheñvelout).
Kerbêr :
| Ti-kêr Kerbêr. ||
| Anv gallek (ofisiel) | Kerpert |
| Bro istorel | Kernev |
| Melestradurezh ||
| Departamant | Aodoù-an-Arvor |
| Arondisamant | Gwengamp |
| Kanton | S.-Nikolaz-ar-Pelem (betek 2015) Kallag (abaoe 2015) |
| Kod kumun | 22092 |
| Kod post | 22480 |
| Maer Amzer gefridi | Bruno Taloc 2020-2026 |
| Etrekumuniezh | Gwengamp-Pempoull Arvor-Argoad Tolpad-kêrioù |
| Bro velestradurel | Bro Kornôg Kreiz Breizh |
| Lec'hienn Web | https://www.kerpert.bzh |
| Poblañsouriezh ||
| Poblañs | 269 ann. (2020) |
| Stankter | 13 ann./km² |
| Douaroniezh ||
| Daveennoù lec'hiañ | 48° 22′ 38″ Norzh 3° 07′ 58″ Kornôg / 48.3772222222222, -3.1327777777778 |
| Uhelderioù | kreiz-kêr : 300 m bihanañ 177 m — brasañ 301 m |
| Gorread | 21 km² |
| Kerbêr ||
| kemmañ |
Kerbêr a zo ur gumun eus Breizh, e Bro-Gernev hag e kanton Kallag en Aodoù-an-Arvor.

## Douaroniezh
### Stêrioù

* Eieniñ a ra an Trev e Kerbêr.

## Istor
### XX$^{vet}$ kantved
#### Brezel-bed kentañ

* Mervel a reas 60 gwaz abalamour d'ar brezel hervez monumant ar re varv, da lavaret eo 5,27 % ag ar boblañs hervez an niveradeg bet graet e 1911; lazhet e voe ur soudard eus ar gumun e Falisolle e Belgia d’an 22 a viz Eost 1914, e penn- kentañ ar brezel, er 47vet Rujumant Troadegiezh e oa; d’an 22 a viz Ebrel 1915 ez eas ur soudard eus an 73vet Rujumant Troadegiezh Tiriadel diwar wel e Boezinge e Flandrez Belgia.

#### Eil Brezel-bed

* D'an 3 a viz Gouere 1944 e kouezhas un nijerez Typhoon Ib, marilhet MN527 ha kodet HE-X, eus aerlu ar Rouantelezh-Unanet (Royal Air Force) e Kerbêr; an nijour a zeuas a-benn da achap.
* Ur strouezheg a oa er gumun.
* Mervel a reas pemp den abalamour d'ar brezel

## Brezhoneg

* D'an 18 a viz Gwengolo 2019 e oa bet votet emezelañ d'ar garta Ya d'ar brezhoneg gant kuzul-kêr ar gumun.
* Roet eo bet al label Ya d'ar brezhoneg a live 1 d'ar gumun d'an 13 a viz Kerzu 2019.

## Monumantoù ha traoù heverk

* Abati Koadmalaouen.
</gallery> Kerpert (22) Église Saint-Pierre 01.JP|An iliz katolik, ar groaz ha monumant ar re varv. Kerpert (22) Ossuaire paroissial 02.JP|Ar garnel. </gallery>
* Iliz katolik Sant Pêr, kroaz ar vered hag ar garnel.
* Monumant ar re varv e-tal an iliz katolik, luc’hskeudenn ha kartenn-bost.

## Liammoù diavaez

a vo kavet e Wikimedia Commons.
* (br)Kerbêr war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Fichenn hiniennel - Memorial Genweb
* ↑ (fr)Pertes RAF
* ↑ (fr)Memorial Genweb
# Kerc'h

Kerc'h :
| Avena sativa ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Liliopsida |
| Urzhad : | Poales |
| Kerentiad : | Poaceae |
| Genad : | Avena sativa |
| Anv skiantel ||
| Avena sativa L. (1753) ||
| D'ar vevoniezh e tenn ar pennad-mañ. ||
Ar c'herc'h a zo un ed eus kerentiad ar poaceae. Tra ma c'hell an dud e zebriñ e implijer da voueta al loened-feurm. Kenaozañ un darn vras eus boued ar c'hezeg.

## Orin

Hendad avena sativa a zo ar gerc'henn ouez Avena sterilis. War a seblant e kreske hendadoù avena sterilis er C'hresk Frouezhus. Ar stumm-feurn na zeu war well nemet diwezhat a-walc'h, en Europa Oadvezh an Arem, avat. Evel ar segal e teu ar c'herc'h eus ur c'heotenn fall a greske asambles gant ar gwinizh, moarvat. Pa dizh al labour-douar rannvroioù ma veze gleboc'h an hin ez eas da zezenusoc'h an doareoù geot fall-se hag evito o-unan e voent gounezet

## Gounederezh

Produerien kerc'h vrasañ — 2005 (milion ton) :
| Rusia | 5.1 |
| Kanada | 3.3 |
| Alamagn | 1.7 |
| Polonia | 1.3 |
| Finland | 1.2 |
| Aostralia | 1.1 |
| Alamagn | 1.0 |
| Belarus | 0.8 |
| Sina | 0.8 |
| Ukraina | 0.8 |
| Bed a-bezh | 24.6 |
| Source: UN Food & Agriculture Organisation (FAO) ||
Gounezet e vez kerc'h e kement lec'h ma vez klouar an hin. Nebeutoc'h a dommder en devez ezhomm e-pad an hañv eget an edoù arall ha gwelloc'h e c'houzañvont ar glav. Pouezus eo neuze er rannvro ma vez gleb ha yen an hañvezhioù, evel e gwalarn Europa. Betek en Island e c'hounezer kerc'h. Hadet e vez e-pad an nevez-amzer pe e-pad an diskar-amzer

## Daveoù

* ↑ Zhou, X., Jellen, E.N., Murphy, J.P. 1999. Progenitor germplasm of domesticated hexaploid oat. Crop science 39: 1208-1214
* ↑ Major Food And Agricultural Commodities And Producers - Countries By Commodity
* Gauldie, Enid (1981). The Scottish Miller 1700 - 1900. Pub. John Donald. ISBN 0-85976-067-7.
# Kerberos (loarenn)

Evit sterioù all Kerberos, gwelit ar pennad Kerberos (disheñvelout).
Kerberos, ent-ofisiel (134340) Pluto V (Kerberos), a zo unan eus al loarennoù eus ar gorrblanedenn Ploudon. Dizoloet eo bet e 2011, ha da c'hortoz e oa anvet S/2011 (134340). Anvet eo bet "Kerberos" e 2013, anv ar c'hi euzh a ziwall dor an ifern e gwengelouriezh Hellaz.
Bihanik eo al loarenn-mañ, etre 14 km ha 40 km a dreuzkiz.
# Kerbêr (Brest)

    Evit sterioù all ar ger Kerbêr, gwelet Kerbêr (disheñvelout)
Kerbêr-Kilbignon (hag ivez Sant-Pêr-Kilbignon dre skrid a-wechoù) a oa ur gumun eus Breizh e departamant Penn-ar-Bed. Ur c'harter eus Brest eo hiziv.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Istor

* Kerbêr-Kilbignon a oa ur barrez kozh e Bro-Leon. Gwechall-gozh e oa Rekourañs e Kerbêr, met staget e voe ouzh Brest er XVII$^{vet}$ kantved.

### Dispac'h Gall

* Krouet e voe ar gumun e 1790.
* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Guillaume Scouarnec e anv, hag ur c'hure, Gabriel Laneur.

### XX$^{vet}$ kantved

* Staget e voe kumun Kerbêr ouzh kumun Brest e 1945.

## Monumantoù ha traoù heverk

* En anv sant Pêr emañ an iliz-parrez.
* Monumant ar re varv, luc'hskeudenn.

## Douaroniezh

* Er c'huzh-heol da Vrest, etre Plouzane hag ar stêr Penfell, emañ Sant-Pêr.

## Liammoù diavaez

(fr) *Mémoires de Saint-Pierre

## Notennoù ha daveennoù

* ↑ "Kerber, pe Sant Per-Kilbignon", Feiz ha Breiz, 1865
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 41
* ↑ Memorial Genweb
# Kerbêr (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kerbêr zo un anv-lec'h brezhonek, savet diwar Kêr ha Pêr.
Anaout a reer:
* Kerbêr, kumun e kanton Sant-Nikolaz-ar-Pelem,
* Kerbêr (Brest), kumun gozh, bremañ karter e Brest.

## Pennad kar

* Sant-Pêr
# Kerc'haoueg

Kerc'haoueg :
| An ti-kêr. ||
| Anv gallek (ofisiel) | Corcoué-sur-Logne |
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Levieg betek 2015, Sant-Filberzh-Deaz abaoe 2015 |
| Kod kumun | 44156 |
| Kod post | 44650 |
| Maer Amzer gefridi | Claude Naud 2014-2020 |
| Etrekumuniezh | Kumuniezh kumunioù Su Raez Atlantel |
| Bro velestradurel | Bro Machikoul hag al Lon |
| Lec'hienn Web | www.corcoue-sur-logne.fr |
| Poblañsouriezh ||
| Poblañs | 3 074 ann. (2020) |
| Stankter | 61 ann./km² |
| Douaroniezh ||
| Daveennoù lec'hiañ | 46° 57′ 59″ Norzh 1° 34′ 33″ Kornôg / 46.9663888889, -1.57583333333 |
| Uhelderioù | kreiz-kêr : 47 m bihanañ 10 m — brasañ 69 m |
| Gorread | 50,39 km² |
| Kerc'haoueg ||
| kemmañ |
Kerc'haoueg (Corcoué-sur-Logne e galleg) a zo ur gumun eus Kanton Levieg, e Liger-Atlantel, e gevred Breizh.

## Istor
### Renad Kozh

* A-raok 1790 e oa an teir farrez a zo aet d'ober ar gumun a-vremañ e Marzioù dispartiañ Breizh ha Poatev.

### XIX$^{vet}$ kantved

* E 1830 e oa bet staget kumun La Bénate ouzh hini Sant-Yann-Kerc'haoueg.

### XX$^{vet}$ kantved

* E 1971 e oa bet unanet div gumun, Sant-Yann-Kerc'haoueg ha Sant-Stefan-Kerc'haoueg, evit sevel kumun Kerc'haoueg gant an anv gallek Corcoué-sur-Logne.

### XXI$^{vet}$ kantved

* Lakaet e voe ar gumun e Kanton Sant-Filberzh-Deaz pa voe diskaret Kanton Levieg e 2014.

## Douaroniezh

* War lez ar stêr Bolon emañ Kerc'haoueg.

## Emdroadur ar boblañs abaoe 1962

Niver a annezidi

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr) Décret n° 2014-243 du 25 février 2014 portant délimitation des cantons dans le département de la Loire-Atlantique
# Kerberos (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kerberos a c'hall bezañ:
* Kerberos, ur c'hi euzh eus gwengelouriezh Hellaz
* Kerberos (loarenn), unan eus loarennoù ar gorrblanedenn Ploudon